1)

Lisätään 6 a, 6 b ja 6 c artikla seuraavasti: ”6 a artikla Verovelvollisten tai niiden välittäjien hallussa olevien kirjanpitotietojen vaihto 1. Kulutusjäsenvaltion on pyydettävä tunnistamisjäsenvaltiolta verovelvollisen tai välittäjän direktiivin 2006/112/EY 369, 369 k ja 369 x artiklan mukaisesti pitämä kirjanpito käyttäen komission täytäntöönpanopäätöksen C(2019) 2866 (*1) 1 artiklassa tarkoitettua vakiolomaketta. Kulutusjäsenvaltion on toimitettava vakiolomake sähköisesti CCN/CSI-verkkoa käyttäen. Kulutusjäsenvaltion on sisällytettävä vakiolomakkeeseen seuraavat tiedot: a) tieto siitä, että pyyntö esitetään asetuksen (EU) N:o 904/2010 47 i artiklan 1 kohdan nojalla; b) verovelvollisen nimi ja välittäjän nimi, jos sellainen on nimetty; c) arvonlisäverotunniste, jonka tunnistamisjäsenvaltio on antanut verovelvolliselle tai välittäjälle sen edustaman verovelvollisen osalta; d) pyynnön kattamat verokaudet; e) pyydettyjen kirjanpitotietojen tyyppi. 2. Tunnistamisjäsenvaltion on toimitettava verovelvolliselta tai sen välittäjältä kerätyt kirjanpitotiedot kulutusjäsenvaltiolle täytäntöönpanopäätöksen C(2019) 2866 1 artiklassa tarkoitettua lomaketta käyttäen. Vakiolomake on toimitettava sähköisesti CCN/CSI-verkkoa käyttäen. 3. Tunnistamisjäsenvaltion muiden jäsenvaltioiden toimivaltaisille viranomaisille asetuksen (EU) N:o 904/2010 47 j artiklan 1 ja 2 kohdan nojalla lähettämän sähköisen viestin on sisällettävä seuraavat tiedot: a) tieto siitä, että sähköinen viesti lähetetään asetuksen (EU) N:o 904/2010 47 j artiklan 1 tai 2 kohdan nojalla; b) verovelvollisen nimi ja välittäjän nimi, jos sellainen on nimetty; c) arvonlisäverotunniste, jonka tunnistamisjäsenvaltio on antanut verovelvolliselle tai välittäjälle sen edustaman verovelvollisen osalta; d) aiotun hallinnollisen tutkimuksen kattamat verokaudet; e) aiotun hallinnollisen tutkimuksen laajuus; f) päivämäärä, jona muiden jäsenvaltioiden toimivaltaisten viranomaisten on viimeistään annettava vastaus sähköiseen viestiin. Tunnistamisjäsenvaltion on lähetettävä sähköinen viesti muille jäsenvaltioille CCN/CSI-verkkoa käyttäen. 4. Kulutusjäsenvaltion on konsultoitava tunnistamisjäsenvaltion kanssa asetuksen (EU) N:o 904/2010 47 j artiklan 2 kohdan nojalla täytäntöönpanopäätöksen C(2019) 2866 1 artiklassa tarkoitettua vakiolomaketta käyttäen ja sähköisesti CCN/CSI-verkon välityksellä. Kulutusjäsenvaltion on ilmoitettava vakiolomakkeessa seuraavat tiedot: a) verovelvollisen nimi ja välittäjän nimi, jos sellainen on nimetty; b) arvonlisäverotunniste, jonka tunnistamisjäsenvaltio on antanut verovelvolliselle tai välittäjälle sen edustaman verovelvollisen osalta; c) aiotun hallinnollisen tutkimuksen kattamat verokaudet; d) aiotun hallinnollisen tutkimuksen laajuus; Jos tunnistamisjäsenvaltio suostuu käynnistämään hallinnollisen tutkimuksen, sen on ilmoitettava asiasta muille jäsenvaltioille 3 kohdassa tarkoitetulla viestillä. 6 b artikla Vakiolomake verovelvollisen tai sen välittäjän hallussa olevien kirjanpitotietojen toimittamiseksi tunnistamisjäsenvaltioon Asetuksen (EU) N:o 904/2010 47 i artiklan 3 kohdassa tarkoitetun vakiolomakkeen on noudatettava tämän asetuksen liitteessä IV esitettyä rakennetta. 6 c artikla Hallinnollisten tutkimusten koordinoinnista vastaavan toimivaltaisen viranomaisen nimeäminen Jotakin erityisjärjestelmää käyttäviin verovelvollisiin liittyvien hallinnollisten tutkimusten koordinoinnista kussakin jäsenvaltiossa vastaavan toimivaltaisen viranomaisen yhteystietoihin on sisällyttävä kyseisen toimivaltaisen viranomaisen nimi, yksikkö, osoite, puhelinnumero ja sähköpostiosoite. Nämä tiedot on asetettava muiden jäsenvaltioiden ja komission saataville CCN/CSI-verkkoa käyttäen. (*1) Komission täytäntöönpanopäätös C(2019) 2866 neuvoston asetuksen (EU) N:o 904/2010 yksityiskohtaisista soveltamissäännöistä vakiolomakkeiden, tiettyjä tietoja koskevien automatisoitujen pyyntöjen ja palvelutasosopimusten osalta.”"